[{"text_idx": "#000002", "text": "Rasmus on saksa \u201cPferdewirtschaftsmeister\u201d ehk 6 aastat o\u0303ppinud ratsutamiskunsti Saksamaa meistrite Ju\u0308rgen Koscheli ja Herbert Rehbeini ka\u0308e all. Enne oma talli rajamist Rootsis to\u0308o\u0308tas ta Wrendli perekonna tallis ratsutaja ja treenerina."}, {"text_idx": "#000003", "text": "Ko\u0303ik treeningutes osalenud ratsutajad ja\u0308id trennidega va\u0308ga rahule. Ko\u0303ige rohkem toodi va\u0308lja Rasmuse positiivset ja sihikindlat suhtumist, mis sobis nii noortele kui ja nende hobustele. Samuti mainisid paljud ratsutajad, et nende hobused olid tavapa\u0308rasest rohkem motiveeritud ning soovisid ise to\u0308o\u0308d teha. Trennist tuldi va\u0308sinuna, samas mitmete nippide vo\u0303rra targemana."}, {"text_idx": "#000004", "text": "Rasmus kommenteeris toimunud u\u0308ritust ja treenitavaid nii: \u201cI did see a huge variety of very inspired riders, some with more experience than others. But all riders with a goal and a glow for their future which makes it fun to work with!\u201d"}, {"text_idx": "#000005", "text": "(\u201cMa na\u0308gin suurt valikut va\u0308ga inspireeritud ratsutajaid, mo\u0303ned rohkem kogenud kui teised. Kuid ko\u0303ik ratsutajad on eesma\u0308rgi ja tulevikusihiga \u2013 see teeb nendega to\u0308o\u0308tamise va\u0308ga vahvaks!\u201d)"}, {"text_idx": "#000006", "text": "Treeningutes osalenud noored ratsutajad tegid lu\u0308hikesed kokkuvo\u0303tted, kus paluti tuua va\u0308lja nii positiivsed kui ka vajadusel negatiivsed pooled."}, {"text_idx": "#000007", "text": "Helena Kaal (A- tiimi liige): \u201cRasmuse trennid olid va\u0308ga huvitavad. Mulle meeldis va\u0308ga, et treener la\u0308henes igale hobusele erinevalt ja vastavalt tema vajadustele. Trenn oli intensiivne, kuid hobused olid ise va\u0308ga motiveeritud koosto\u0308o\u0308d tegema ning seeto\u0303ttu mo\u0308o\u0308dus treeningu aeg ootamatult kiiresti. Rasmus on va\u0308ga positiivse suhtumisega ning oskab asju kergesti arusaadavalt seletada. Ta\u0308nu ja\u0308rjekindlale no\u0303udmisele sain enda hobuse jooksma paremini ja rohkem koondatult, kui varem. Erilist vahet tundsin traavis. Olen Rasmusele va\u0308ga ta\u0308nulik heade nippide ja motivatsiooni eest ning loodan, et meie koosto\u0308o\u0308 ja\u0308tkub!\u201d"}, {"text_idx": "#000008", "text": "Carinee Ainola (A- tiimi liige): \u201cMeile sobis Rasmus ideaalselt. Ta na\u0308gi kohe a\u0308ra, mis parem vo\u0303iks olla ja andis lihtsaid nippe ning harjutusi, kuidas paremaks saada. Teine pa\u0308ev Freya nagu ta\u0308iesti erinev hobune. Sellist tulemust ja abi olekski vaja meile, noortele. Treenerile oli ka abiks. Peaasi, et treener hakkaks vo\u0303imaluse korral regulaarselt ka\u0308ima, siis oleks ka kasu.\u201d"}, {"text_idx": "#000010", "text": "Berit Pihlak (B- tiimi liige): \u201cRasmuse treeningud olid va\u0308ga po\u0303nevad. Ta va\u0308ljendas ennast mulle va\u0308ga selgelt ning mul oli lihtne temast aru saada. Sain ka palju nippe, mida igapa\u0308evastes treeningutes kasutada. Samuti meeldis mulle see, et tema na\u0308gemus ratsutamisest sarnanes mu oma treenerile.\u201d"}, {"text_idx": "#000012", "text": "Ta\u0308nu positiivsele tagasisidele ja\u0308tkub koosto\u0308o\u0308 treeneriga ja plaanikohaselt juba jaanuari lo\u0303pus vo\u0303i veebruari alguses toimub ja\u0308rgmine treeninglaager."}, {"text_idx": "#000013", "text": "Muutunud on ka tiimi koosseis. Eesti noorte kooliso\u0303idutiim 2019 I poolaastal:"}]